CELEX: 
Language: fi
Date: 2017-02-16 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) N:o 1306/2013 täydentämisestä yhdennetyn hallinto- ja valvontajärjestelmän sekä suoriin tukiin, maaseudun kehittämistukeen ja täydentäviin ehtoihin sovellettavien maksujen epäämis- ja perumisedellytysten sekä hallinnollisten seuraamusten osalta annetun delegoidun asetuksen (EU) N:o 640/2014 muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Yhteisen maatalouspolitiikan yksinkertaistaminen on yksi komissaari Hoganin keskeisistä poliittisista painopisteistä. Sitä ohjaavat seuraavat kolme periaatetta:
            
            
               –vuonna 2013 tehdyn poliittisen päätöksen noudattaminen;
            
            
               –YMP:n moitteettoman varainhoidon noudattaminen;
            
            
               –keskittyminen yksinkertaistamiseen viljelijöiden ja muiden edunsaajien hyödyksi.
            
            
               Tähän mennessä yksinkertaistamista on toteutettu neljässä vaiheessa. Yksinkertaistamisen ensimmäinen vaihe vuonna 2015 liittyi tukikelpoisuusedellytyksiin vapaaehtoisen tuotantosidonnaisen tuen puitteissa sovellettavien eläinten tunnistamis- ja rekisteröintivaatimusten sekä tukihakemusten määräaikojen osalta. Toisessa vaiheessa tehtiin yhdennettyä hallinto- ja valvontajärjestelmää koskeviin suuntaviivoihin muutoksia, joita voitiin soveltaa jo hakuvuoteen 2015. Yksinkertaistamisen kolmannessa vaiheessa tehtiin muutoksia 
            
            
               komission täytäntöönpanoasetukseen (EU) N:o 809/2014 yhdennetyn hallinto- ja valvontajärjestelmän osalta erityisesti seuraavien käyttöönottamiseksi: i) lisämahdollisuudet tehdä korjauksia tukihakemuksiin viherryttämistuen osalta; ii) tukihakemusten esitarkastusten järjestelmä; iii) eräissä maaseudun kehittämistoimenpiteissä sovellettavat kollektiivisten hakemusten hallinnointia koskevat säännöt; iv) lisämahdollisuudet yhdistää tai vähentää otoksia paikalla tehtäviä tarkastuksia varten tarkastettavien tuensaajien lukumäärän vähentämiseksi. Kyseiset muutokset on julkaistu komission täytäntöönpanoasetuksessa (EU) 2333/2015;
            
            
               komission delegoituun asetukseen (EU) N:o 640/2014 yhdennetyn hallinto- ja valvontajärjestelmän osalta erityisesti tiettyihin pinta-alaperusteisiin suoriin tukiin ja maaseudun kehittämistoimenpiteisiin liittyvien hallinnollisten seuraamusten osalta. Lisäksi tehtiin teknisiä lisätäsmennyksiä ja mukautuksia. Kyseiset muutokset on julkaistu komission täytäntöönpanoasetuksessa (EU) 2016/1393.
            
            
               Tässä delegoidussa säädöksessä esitetty yksinkertaistamista koskeva ehdotus on osa yksinkertaistamisprosessin neljättä vaihetta. Se koskee viherryttämistuen (tuki ilmaston ja ympäristön kannalta suotuisiin maatalouskäytäntöihin) vähennysten laskemista yhdennetyn hallinto- ja valvontajärjestelmän (IACS) mukaisesti. Tavoitteena on tehdä täytäntöönpanosta helpompaa jäsenvaltioille ja säätää oikeasuhteisemmista vähennyksistä tuensaajien kannalta haastavimmassa tilanteessa, jossa viljelyn monipuolistaminen edellyttää kolmen eri viljelykasvin kasvattamista. Muutokset ovat luonteeltaan teknisiä, ja niillä pyritään sekä selventämään että yksinkertaistamaan asianomaisia artikloja. 
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Yksinkertaistamista koskeva ehdotus perustuu vuonna 2015 neuvostossa ja Euroopan parlamentissa, asiantuntijaryhmissä ja komiteoissa käydyn yksinkertaistamista koskevan keskustelun sekä 15. joulukuuta 2015 käynnistetyn suorien tukien järjestelmän mukaisten viherryttämisvelvoitteiden ensimmäisen soveltamisvuoden kokemuksista järjestetyn julkisen kuulemisen tuloksiin. 
            
            
               Tämän delegoidun säädöksen luonnos esiteltiin jäsenvaltioiden edustajille ja siitä keskusteltiin suoria tukia käsittelevän asiantuntijaryhmän kokouksissa 25. elokuuta ja 28. syyskuuta 2016. 
            
            
               Paremman sääntelyn suuntaviivojen (SWD(2015) 111 final, 19.5.2015) mukaisesti delegoidun asetuksen luonnos oli nähtävillä paremman sääntelyn portaalissa neljä viikkoa kestäneen julkisen kuulemisen ajan 19.12.2016–16.1.2017. Sidosryhmiltä saatiin neljä huomautusta. Kolme niistä ei liittynyt tähän delegoituun säädökseen, vaan asetusta (EU) N:o 639/2014
                  1
                muuttavaan delegoituun säädökseen. Neljännessä huomautuksessa toivottiin parempaa oikeasuhteisuutta viherryttämistuen vähennyksen mukautetussa tasossa erityisesti ekologista alaa koskevien vaatimuksen osalta. Vähennyksen tasoa arvioitiin tarkasti luonnostelu- ja kuulemisprosessin aikana, minkä vuoksi katsotaan, että se on oikeasuhteinen ja kuvastaa hyvin sekä viherryttämistuen käsitettä että eri viherryttämisvaatimusten erityisluonnetta,
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Ehdotuksella korvataan aiempi, hyvin monimutkaisena pidetyn ”virheen suhdeluvun” käsittävä laskentamenetelmä yksinkertaisella ja selkeämmällä kertoimella. Siihen sisältyy myös oikeasuhteisempi (lievennetty) tuen vähennys säännösten noudattamatta jättämisestä tapauksissa, joissa viljelijöiden on monipuolistettava viljelyä kasvattamalla peltoalallaan vähintään kolmea eri viljelykasvia. Lisäksi poistetaan tuen laskentaperusteena olevien viljelykasviryhmien käsite. Kyseinen käsite ei vaikuta tarpeelliselta viherryttämistuen yhteydessä, koska viherryttämistuen on perustuttava tilan kokonaispinta-alaan.
            
            
               Ehdotusta olisi sovellettava 15. lokakuuta 2017 alkaen viherryttämistukea koskeviin tukihakemuksiin ja yhtenäishakemuksiin, jotka koskevat 1. tammikuuta 2017 ja sen jälkeen alkavia hakuvuosia.
            
            
               KOMISSION DELEGOITU ASETUS (EU) …/…,
            
            
               annettu 16.2.2017,
            
         
         
            
               Euroopan parlamentin ja neuvoston asetuksen (EU) N:o 1306/2013 täydentämisestä yhdennetyn hallinto- ja valvontajärjestelmän sekä suoriin tukiin, maaseudun kehittämistukeen ja täydentäviin ehtoihin sovellettavien maksujen epäämis- ja perumisedellytysten sekä hallinnollisten seuraamusten osalta annetun delegoidun asetuksen (EU) N:o 640/2014 muuttamisesta
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013
                  2
                ja erityisesti sen 77 artiklan 7 kohdan
            
            
               sekä katsoo seuraavaa:
            
            
               (1)Ilmaston ja ympäristön kannalta suotuisiin maatalouskäytäntöihin myönnettävän tuen, jäljempänä ’viherryttämistuki’, josta säädetään Euroopan parlamentin ja neuvoston asetuksen (EU) N:o 1307/2013
                  3
                III osaston 3 luvussa, käyttöönoton jälkeen saatujen kokemusten perusteella on aiheellista yksinkertaistaa tiettyjä komission delegoidussa asetuksessa (EU) N:o 640/2014
                  4
                vahvistettuja sääntöjä, jotka koskevat viherryttämistuen laskentamenetelmää.
            
            
               (2)Yhdennetyssä hallinto- ja valvontajärjestelmässä tuki, jonka tuensaaja voi saada, lasketaan viljelykasviryhmän käsitteen perusteella. On kuitenkin ilmeistä, ettei kyseinen käsite ole tarpeellinen viherryttämistuen yhteydessä, koska viherryttämistuen on perustuttava tilan kokonaispinta-alaan. Yksinkertaistamisen vuoksi viljelykasviryhmän käsite olisi näin ollen poistettava viherryttämistuen yhteydestä.
            
            
               (3)Delegoidun asetuksen (EU) N:o 640/2014 24 ja 26 artiklassa vahvistetaan säännöt, jotka koskevat viherryttämistuen vähennystä tapauksissa, joissa ei noudateta viljelyn monipuolistamisen vaatimuksia tai ekologisen alan vaatimuksia. Siihen liittyvissä laskelmissa käytetään virheen suhdelukua ja 50 prosentin vähennyskerrointa. Selvyyden vuoksi on perusteltua muotoilla kyseiset säännökset uudelleen ja korvata kertoimella virheen suhdeluku ja 50 prosentin vähennyskerroin, muuttamatta kuitenkaan vähennysten tasoa.
            
            
               (4)Jotta vähennysten vakavuusaste ja tarve säilyttää oikeasuhteiset ja oikeudenmukaiset vähennykset saadaan paremmin tasapainoon, on aiheellista pienentää viherryttämistuen vähennystä tapauksissa, joissa viljelyn monipuolistamisvelvoite edellyttää kolmen eri viljelykasvin kasvattamista.
            
            
               (5)Sen vuoksi delegoitua asetusta (EU) N:o 640/2014 olisi muutettava.
            
            
               (6)Jotta vältytään siltä, että jäsenvaltioiden olisi mukautettava hakuvuotta 2016 koskevaa tukilaskentajärjestelmäänsä maksukauden aikana, ja jotta tuensaajat voisivat ennakoida, mitä sääntöjä tukilaskelmiin sovelletaan, tätä asetusta olisi sovellettava 16 päivästä lokakuuta 2017 niihin hakuvuosiin, jotka alkavat 1 päivänä tammikuuta 2017 ja sen jälkeen,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Delegoidun asetuksen (EU) N:o 640/2014 muuttaminen
            
            
               Muutetaan delegoitu asetus (EU) N:o 640/2014 seuraavasti:
            
            
               1)Korvataan 22 artikla seuraavasti:
            
            
               ”22 artikla 
            
            
               Yleisperiaatteet
            
            
               Tämän jakson soveltamiseksi silloin, kun sama pinta-ala on määritetty useampaa kuin yhtä asetuksen (EU) N:o 1307/2013 43 artiklan 2 kohdassa tarkoitettua ilmaston ja ympäristön kannalta suotuisaa maatalouskäytäntöä varten, kyseinen pinta-ala on otettava kunkin kyseisen käytännön osalta huomioon erikseen ilmaston ja ympäristön kannalta suotuisia maatalouskäytäntöjä koskevan tuen, jäljempänä ’viherryttämistuki’, laskemiseksi.” 
            
            
               2)Korvataan 23 artiklan 2 kohdan ensimmäinen alakohta seuraavasti:
            
         
         
            
               ”2. Jos perustuen tai yhtenäisen pinta-alatuen yhtenäishakemuksessa ilmoitettu pinta-ala ylittää määritetyn pinta-alan, viherryttämistukea laskettaessa on käytettävä määritettyä pinta-alaa, sanotun kuitenkaan rajoittamatta 28 artiklan mukaisesti sovellettavia hallinnollisia seuraamuksia.”
            
            
               3)Korvataan 24 artikla seuraavasti:
            
            
               ”24 artikla 
            
            
               Viherryttämistuen vähennys, jos säännöksiä viljelyn monipuolistamisesta ei noudateta
            
            
               1. Jos peltoalalla, jolla on asetuksen (EU) N:o 1307/2013 44 artiklan 1 kohdan ensimmäisen alakohdan mukaan viljeltävä vähintään kahta eri viljelykasvia ja jolla pääkasvin osuus saa olla enintään 75 prosenttia kokonaispeltoalasta, pääkasville määritetyn alan osuus on kuitenkin suurempi kuin 75 prosenttia määritetystä kokonaispeltoalasta, pinta-alasta, jota käytetään viherryttämistuen laskemisessa tämän asetuksen 23 artiklan mukaisesti, vähennetään kaksinkertaisena se pääkasvin pinta-alan osuus, joka ylittää 75 prosentin osuuden määritetystä kokonaispeltoalasta.
            
            
               2. Jos peltoalalla, jolla on asetuksen (EU) N:o 1307/2013 44 artiklan 1 kohdan toisen alakohdan mukaan viljeltävä vähintään kolmea eri viljelykasvia ja jolla pääkasvin osuus saa olla enintään 75 prosenttia kokonaispeltoalasta, pääkasville määritetyn alan osuus on kuitenkin suurempi kuin 75 prosenttia määritetystä kokonaispeltoalasta, pinta-alasta, jota käytetään viherryttämistuen laskemisessa tämän asetuksen 23 artiklan mukaisesti, vähennetään se pääkasvin pinta-alan osuus, joka ylittää 75 prosentin osuuden määritetystä kokonaispeltoalasta.
            
            
               3. Jos peltoalalla, jolla on asetuksen (EU) N:o 1307/2013 44 artiklan 1 kohdan toisen alakohdan mukaan viljeltävä vähintään kolmea eri viljelykasvia ja jolla kahden pääviljelykasvin osuus saa olla enintään 95 prosenttia kokonaispeltoalasta, kahdelle pääviljelykasville määritetyn alan osuus on kuitenkin suurempi kuin 95 prosenttia määritetystä kokonaispeltoalasta, pinta-alasta, jota käytetään viherryttämistuen laskemisessa tämän asetuksen 23 artiklan mukaisesti, vähennetään viisinkertaisena se kahden pääviljelykasvin pinta-alan osuus, joka ylittää 95 prosentin osuuden määritetystä kokonaispeltoalasta.
            
            
               4. Jos tiloilla, joiden osalta asetuksen (EU) N:o 1307/2013 44 artiklan 2 kohdassa edellytetään, että pääkasvin osuus jäljellä olevasta peltoalasta on enintään 75 prosenttia, pääkasville määritetty osuus on kuitenkin suurempi kuin 75 prosenttia jäljellä olevasta määritetystä peltoalasta, pinta-alasta, jota käytetään viherryttämistuen laskemisessa tämän asetuksen 23 artiklan mukaisesti, vähennetään kaksinkertaisena se pääkasvin pinta-alan osuus, joka ylittää 75 prosentin osuuden kyseisestä määritetystä jäljellä olevasta peltoalasta. 
            
            
               5. Jos todetaan, ettei tuensaaja ole noudattanut tässä artiklassa tarkoitettua viljelyn monipuolistamista kolmeen vuoteen, pinta-ala, jolla viherryttämistuen laskemisessa käytettävää pinta-alaa seuraavina vuosina on vähennettävä 1–4 kohdan mukaisesti, on kerrottava kahdella.”
            
            
               4)Korvataan 26 artiklan 2 ja 3 kohta seuraavasti:
            
            
               ”2. Jos vaadittu ekologinen ala ylittää määritetyn ekologisen alan, kun otetaan huomioon asetuksen (EU) N:o 1307/2013 46 artiklan 3 kohdassa säädetty ekologisten alojen painotus, pinta-alasta, jota käytetään viherryttämistuen laskemisessa tämän asetuksen 23 artiklan mukaisesti, vähennetään puuttuva ekologinen ala kymmenkertaisena.
            
            
               Kun sovelletaan ensimmäistä alakohtaa, määritetty ekologinen ala ei saa olla suurempi kuin ilmoitettujen ekologisten alueiden osuus ilmoitetulla kokonaispeltoalalla.
            
            
               3. Jos todetaan, ettei tuensaaja ole noudattanut tässä artiklassa tarkoitettuja ekologista alaa koskevia vaatimuksia kolmeen vuoteen, pinta-ala, jolla viherryttämistuen laskemisessa käytettävää pinta-alaa seuraavina vuosina on vähennettävä 2 kohdan mukaisesti, on kerrottava kahdella.”
            
            
               2 artikla 
            
            
               Voimaantulo ja soveltaminen
            
            
               Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 16 päivästä lokakuuta 2017 viherryttämistukea koskeviin hakemuksiin ja yhtenäishakemuksiin, jotka koskevat 1 päivänä tammikuuta 2017 ja sen jälkeen alkavia hakuvuosia. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 16.2.2017.
            
            
               
                     Komission puolesta
               
            
         
         
            
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  KOMISSION DELEGOITU ASETUS (EU).../..., annettu XXX, delegoidun asetuksen (EU) N:o 639/2014 muuttamisesta hampun viljelyyn liittyvien valvontatoimenpiteiden, viherryttämistukea koskevien tiettyjen säännösten, päätäntävaltaa oikeushenkilössä käyttävien nuorten viljelijöiden tukien, vapaaehtoisen tuotantosidonnaisen tuen yksikkökohtaisen laskennan, tukioikeuksien osien sekä yhtenäisen pinta-alatuen järjestelmään ja vapaaehtoiseen tuotantosidonnaiseen tukeen liittyvien tiettyjen tiedoksiantovaatimusten osalta, sekä Euroopan parlamentin ja neuvoston asetuksen (EU) N:o 1307/2013 liitteen X muuttamisesta
               
               
                  
                     (2)
                  EUVL L 347, 20.12.2013, s. 549. 
               
               
                  
                     (3)
                  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).
               
               
                  
                     (4)
                  Komission delegoitu asetus (EU) N:o 640/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä yhdennetyn hallinto- ja valvontajärjestelmän sekä suoriin tukiin, maaseudun kehittämistukeen ja täydentäviin ehtoihin sovellettavien maksujen epäämis- ja perumisedellytysten sekä hallinnollisten seuraamusten osalta (EUVL L 181, 20.6.2014, s. 48).